Diari Oficial de la Generalitat Valenciana


Sumari del DOGV 6879, del 10-10-2012 (2012/9272)

RESOLUCIÓ de 3 d'octubre de 2012, de la consellera d'Agricultura, Pesca, Alimentació i Aigua, per la qual s'amplia el termini de justificació de les inversions convocades en les ajudes a les associacions de protecció i defensa dels animals per a l'exercici 2012.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6879

Data del DOGV
:   10-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9272


Data del document
:   03-10-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 d'octubre de 2012, de la consellera d'Agricultura, Pesca, Alimentació i Aigua, per la qual s'amplia el termini de justificació de les inversions convocades en les ajudes a les associacions de protecció i defensa dels animals per a l'exercici 2012. [2012/9272]  
En l'apartat quint de la Resolució de 5 de març de 2012, de la consellera d'Agricultura, Pesca, Alimentació i Aigua, per la qual es convocaven les ajudes a les associacions de protecció i defensa dels animals per a l'exercici 2012, publicada en el Diari Oficial de la Comunitat Valenciana núm. 6740 de 23.03.2012, s'establia que el termini de justificació de les inversions finalitzava el 15 d'octubre de 2012. No obstant això, a causa de la demora en la tramitació de les dites ajudes es fa necessari prorrogar el dit termini.  
La present resolució no està subjecta a l'article 107 del Tractat de Funcionament de la Unió Europea (TFUE), ja que no falseja ni amenaça falsejar la competència afavorint determinades empreses o produccions, al tractar-se d'una ajuda a associacions sense ànim de lucre.  
  
Per tot això, resolc:  
  
Primer  
Que la realització i la justificació dels servicis prestats davant de l'Administració es prorrogue fins al dia 8 de novembre de 2012.  
Esta resolució és definitiva en via administrativa i, potestativament, podrà interposar-s'hi en contra un recurs de reposició davant de la consellera d'Agricultura, Pesca, Alimentació i Aigua, en el termini d'un mes comptador des de l'endemà de la seua publicació, o impugnar-se directament davant de l'orde jurisdiccional mitjançant la interposició de recurs contenciós administratiu en el termini de dos mesos comptadors a partir de l'endemà de la seua notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
València, 3 d'octubre de 2012.- La consellera d'Agricultura, Pesca, Alimentació i Aigua: Maritina Hernández Miñana.